Държавен вестник, бр. 97, 2007 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  97
дадени от “Булгарконтрола”—АД, София, устано-
вяващи, че изпитаните образци—диадема с гребен-
че от силикон, кафяв цвят, марка “Esdem”, арт.
№ SDM-20035; диадема с гребенче от силикон, черен
цвят, марка “Esdem”, арт. № SDM-20054; широка
диадема от пластмаса с гребенче, цвят металик,
марка “Esdem”, арт. № SDM-20068, и диадема с гре-
бенче и панделка, цвят металик, по показател “ост-
рота на върховете” не отговарят на нормативите на
БДС EN 71-1 “Безопасност на играчки. Част 1: Ме-
ханични и физични свойства”—установено е нали-
чие на остри върхове, което е потенциален риск за
нараняване (одраскване на детето), нареждам:
1. Забранявам вноса, износа, възмездното или
безвъзмездното пускане на пазара на диадеми с гре-
бенче от силикон, кафяв цвят, марка “Esdem”, арт.
№ SDM-20035; диадеми с гребенче от силикон, че-
рен цвят, марка “Esdem”, арт. № SDM-20054; широ-
ки диадеми от пластмаса с гребенче, цвят металик,
марка “Esdem”, арт. № SDM-20068, и диадеми с гре-
бенче и панделка, цвят металик, като стоки пред-
ставляващи сериозен риск и опасни за здравето и
безопасността на потребителите.
2. Вносителите и дистрибуторите да организират
незабавното и ефективното изтегляне от пазара и
изземването от потребителите на описаната в запо-
ведта стока по реда, условията и в сроковете, визи-
рани в Наредбата за условията и реда за изтегляне
от пазара, изземване от потребителите и унищожа-
ване на опасни стоки и за реда за обезщетяване на
потребителите в случаите на изземване на опасни
стоки, и да отправят предупреждения към потреби-
телите за рисковете, които стоката съдържа.
3. На основание чл. 74 във връзка с чл. 60, ал. 1 от
Административнопроцесуалния кодекс допускам
предварително изпълнение на заповедта с цел да не
се допусне увреждане на здравето на потребителите.
4. Разходите по складиране, транспорт, изтегля-
не от пазара, изземването от потребителите и тяхно-
то обезщетяване са за сметка на вносителите и дис-
трибуторите.
Заповедта може да се обжалва пред министъра
на икономиката и енергетиката чрез Комисията за
защита на потребителите в 14-дневен срок от съоб-
щаването по реда на Административнопроцесуал-
ния кодекс или да се оспори пред съда и без да е
изчерпана възможността за оспорване по админис-
тративен ред.
Председател: Д. Лазаров
61269
КОМИСИЯ ЗА ФИНАНСОВ НАДЗОР
РЕШЕНИЕ № 1410-ДФ
от 7 ноември 2007 г.
На основание чл. 13, ал. 1, т. 5 във връзка с чл. 15,
ал. 1, т. 1 от Закона за Комисията за финансов над-
зор и чл. 180, ал. 2 и 4 във връзка с чл. 91 от Закона
за публичното предлагане на ценни книжа Комиси-
ята за финансов надзор реши:
Издава разрешение на управляващо дружество
“Карол капитал мениджмънт”—ЕАД, със седалище
София, с адрес на управление бул. Христо Ботев 57,
да организира и управлява Договорен фонд “Адванс
IPO фонд”.
Вписва на основание чл. 164а, ал. 2 ЗППЦК До-
говорен фонд “Адванс IPО фонд” в регистъра по
чл. 30, ал. 1, т. 5 ЗКФН, воден от КФН.
Потвърждава проспект за публично предлагане
на дялове на Договорен фнод “Адванс IPO фонд” на
основание чл. 180, ал. 4 във връзка с чл. 91 ЗППЦК.
Вписва емисията дялове в публичния регистър
по чл. 30, ал. 1, т. 3 ЗКФН, воден от КФН.
Вписва Договорен фонд “Адванс IPO фонд” като
емитент в регистъра по чл. 30, ал. 1, т. 3 ЗКФН, во-
ден от КФН.
На основание чл. 13, ал. 3 ЗКФН решението може
да бъде обжалвано по съдебен ред пред Върховния
административен съд на Република България в 14-
дневен срок от обнародването му, което не спира
неговото изпълнение.
За председател: Б. Петков
60953
БЪЛГАРСКА НАРОДНА БАНКА
РЕШЕНИЕ № 125
от 8 ноември 2007 г.
На основание чл. 25 ЗБНБ Българската народ-
на банка пуска в обращение, считано от 19 декем-
ври 2007 г., сребърна възпоменателна монета с на-
несено частично позлатяване “Пегас от Вазово” от
серията “Съкровищата на България”, със следното
описание:
Технически параметри:
—номинална стойност—10 лева;
—метал—сребро с проба 999/1000; с нанесено час-
тично позлатяване върху вътрешния кръг върху две-
те страни на монетата;
—тегло—20 г;
—външен диаметър—40 мм;
—гурт—гладък;
—качество — мат-гланц, висше;
—година на емисия—2007;
—тираж—10 000 броя.
Графични елементи:
На лицевата страна на монетата е изобразена ем-
блемата на Българската народна банка с годината
“1879”, изписана върху лентата, както и номинална-
та стойност “10 ЛЕВА”. Околовръст са изписани
“БЪЛГАРСКА НАРОДНА БАНКА” и годината на
емисия “2007”.
На обратната страна е изобразен златен Пегас,
открит в землището на село Вазово, Разградско,
представляващ предната част и едно от крилата на
галопиращ кон с рога между очите, а околовръст
върху външния ринг — надпис “СЪКРОВИЩАТА
НА БЪЛГАРИЯ • ВАЗОВО •”.
Автори на художествения проект са Развигор
Колев, Борислав Кьосев и Красимир Ангелов.
Управител: Ив. Искров
60939